Kærasta R. Kelly segist hafa verið fórnarlamb Fyrrverandi kærustur R. Kelly , Jocelyn Savage og Azriel Clary , mættu til þess að styðja við bakið á R. Kelly í dómsal í ágúst . AFP Hin 22 ára gamla Azriel Clary kom heim til foreldra sinna eftir 5 ára aðskilnað fyrr í mánuðinum . Heimildarmenn tengdir henni segja að hún hafi verið að átta sig á því að hún hafi verið fórnarlamb tónlistarmannsins R. Kelly og að hún hafi verið heilaþvegin . Clary var ein tveggja kærasta tónlistarmannsins , en hún ásamt Joycelyn Savage bjó heima hjá tónlistarmanninum . Þær létu í sér heyra síðastliðið sumar þegar R. Kelly var handtekinn og sögðu hann vera saklausan . R. Kelly er ákærður fyrir fjölda kynferðisbrota . Í síðustu viku sauð upp úr á milli Clary og Savage sem endaði með því að Savage var handtekin og ákærð fyrir líkamsárás . Í átökunum hótaði Clary að fara í mál gegn Savage þar sem hún hefði stundað kynlíf með henni þegar hún var undir lögaldri . Clary er nú komin aftur til fjölskyldu sinnar sem hefur tekið henni opnum örmum . Mál Savage var tekið fyrir hjá dómara í síðustu viku og þá hitti hún foreldra sína í fyrsta skipti í þrjú ár . Mál hennar verður aftur tekið fyrir hjá dómara á næstu vikum .